“У маім узросце, напэўна, не варта думаць пра нейкія юбілейныя даты, але яны зусім нечаканым чынам навальваюцца на цябе. Вось у гэтым годзе ў Францыі будзе — можаце сабе гэта ўявіць? — 30-ы Кальмарскі фестываль, які я ладжу. За яго я атрымаў з рук былога Прэзідэнта Францыі Нікаля Сарказі найвышэйшую ўзнагароду гэтай краіны — афіцэрскае званне ў Ганаровым легіёне. Кожны год гэты фестываль прысвечаны нейкай вельмі важнай асобе, якая жыла ці жыве і асвятляе шлях іншым людзям. 30-ы Кальмарскі фестываль будзе прысвечаны Яўгену Кісіну, удзельніку першага фестывалю. Гэта чалавек, які вырас на маіх вачах. Калі яму было 10 гадоў, мы ігралі з ім разам, ездзілі па ўсім свеце. Я ганаруся тым, што вывеў гэтага маленькага генія на арбіту, нягледзячы на тое, што Міністэрства культуры было супраць таго, каб ён іграў недзе за межамі Маскоўскай вобласці. А сёння гэта велічыня суасветнага маштабу. Не будзем гаварыць пра месцы, бо месцы ў мастацтве не раздаюцца. Гэта проста гіганцкая фігура”.